67. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΔΙΚΑΙΟΣΥΝΗΣ Αριθ. 2078402/8255/0022 της 24 Ιαν./11 Φεβρ. 1994 (ΦΕΚ Β' 88) Καθορισμός ύψους επιδόματος ειδικών συνθηκών ιατρικού και νοσηλευτικού προσωπικού που υπηρετεί στα Καταστήματα Κράτησης Ενηλίκων (Γενικά, Ειδικά, Θεραπευτικά) αρμοδιότητας Υπουργείου Δικαιοσύνης. Έχοντες υπόψη: 1.Τις διατάξεις του άρθρ. 40 του Νόμ. 849/1978. 2.Τις διατάξεις του άρθρ. 17 του Νόμ. 1851/1989 «Κώδικας βασικών Κανόνων για την μεταχείριση των Κρατουμένων και άλλες διατάξεις». 3.Τις διατάξεις του άρθρ. 23 του Νόμ. 1968/1991 «Ρύθμιση θεμάτων αρμοδιότητας Υπουργείου Δικαιοσύνης». Σελ. 596,16(δ) Τεύχος      Σελ.        4.Το Π.Δ. 278/1998 «Οργανισμός του Υπουργείου Δικαιοσύνης». 5.Τις διατάξεις του άρθρ. 27 του Νόμ. 2081/1992 με τις οποίες προστέθηκε το άρθρ. 29Α στο Νόμ. 1558/1985 «Κυβέρνηση και Κυβερνητικά Όργανα». 6.Την κοινή απόφαση του Πρωθυπουργού και Υπουργού των Οικονομικών αριθ. Γ.Υ.5246/14.10.93 «Ανάθεση αρμοδιοτήτων Υπουργού Οικονομικών στους Υφυπουργούς Οικονομικών». 7.Από τις διατάξεις αυτής της απόφασης προκαλείται δαπάνη σε βάρος του κρατικού προϋπολογισμού ύψους 2.640.000 δρχ. για το τρέχον οικονομικό έτος και ύψους 9.240.000 δρχ. για καθένα από τα επόμενα οικονομικά έτη. Για την ανωτέρω δαπάνη έτους 1993 έχει μεταφερθεί πίστωση στον Φ.17-600 και στον Κ.Α. 0234 με το αριθ. 2056531/93 έγγραφο του Υπουργείου Οικονομικών, αποφασίζουμε: 1.Χορηγούμε στο ιατρικό και νοσηλευτικό προσωπικό που υπηρετεί στα Καταστήματα Κράτησης Ενηλίκων (Γενικά, Ειδικά, Θεραπευτικά) αρμοδιότητας Υπουργείου Δικαιοσύνης επίδομα ειδικών συνθηκών το οποίο καθορίζεται στο μηνιαίο ποσό των 40.000 δρχ. για γιατρούς και 20.000 δρχ. για νοσηλευτικό προσωπικό. Ειδικά, για το Ιατρικό και Νοσηλευτικό προσωπικό που υπηρετεί στο Νοσοκομείο Κρατουμένων Κορυδαλλού το επίδομα αυτό αυξάνεται από την 1.5.1993 σε 50.000 και 30.000 χιλιάδες δραχμές αντιστοίχως. 2.Από την ημερομηνία αυτή παύει τυχόν καταβαλλόμενο επίδομα κατ' εφαρμογή της παρ. 4 του άρθρ. 119 του Νόμ. 1851/1989, όπως αυτό αντικαταστάθηκε με το άρθρ. 27 του Νόμ. 1968/1991. Τυχόν καταβληθέντα δεν αναζητούνται. 3.Η απόφαση αυτή να δημοσιευθεί στην Εφημερίδα της Κυβερνήσεως. 6.Ι.β.64-67 Προσωπικό Φυλακών 